CELEX: 62012TN0031
Language: fi
Date: 2012-01-23 00:00:00
Title: Asia T-31/12: Kanne 23.1.2012 — Région Poitou-Charentes v. komissio

14.4.2012   
            
            
               FI
            
            
               Euroopan unionin virallinen lehti
            
            
               C 109/16
            
         Kanne 23.1.2012 — Région Poitou-Charentes v. komissio
   (Asia T-31/12)
   2012/C 109/37
   Oikeudenkäyntikieli: ranska
   
      Asianosaiset
   
   
      Kantaja: Région Poitou-Charentes (Poitiers, Ranska) (asiamies: asianajaja J. Capiaux)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               Kumoamaan 18.11.2011 tehdyn Euroopan komission päätöksen, jolla kieltäydyttiin päättämästä Euroopan komission yhteisöaloiteohjelmaa INTERREG III B ”Atlantin alue” 2000/2006 (viite CCI nro 2001 RG 16 0 PC 006)
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu komission päätöksen lainvastaisuuteen sikäli kuin toimen allekirjoittaja ei ole perustellut allekirjoitusoikeuden siirtoa
            
         
               2)
            
            
               Toinen kanneperuste, joka perustuu olennaisten menettelymääräysten noudattamatta jättämiseen, kun komissio ei noudattanut asetuksen N: 1260/1999 (1) 37 artiklan 1 kohdassa säädettyjä pakottavia määräaikoja ilmoittaakseen perustellut syyt sille, ettei se pitänyt kantajan loppuraporttia tyydyttävänä.
            
         
               3)
            
            
               Kolmas kanneperuste, joka perustuu oikeudellisiin virheisiin:
               
                           —
                        
                        
                           kun komissio moitti kantajaa siitä, ettei se noudattanut loppuraportin hyväksymistä koskevia sääntöjä, vaikka valvontakomitean säännöissä määrätään kyseisen raportin implisiittisestä hyväksymisestä kymmenen päivän määräajan kuluttua ja
                        
                     
                           —
                        
                        
                           kun komissio totesi, että kantajan raportti olisi pitänyt laatia englanniksi, vaikka missään säännössä ei määrätä, että raportti olisi laadittava muulla kuin valvontaviranomaisen kielellä (tässä tapauksessa ranskaksi), jotta se olisi pätevä.
                        
                     
         
               4)
            
            
               Neljäs kanneperuste, joka perustuu riidanalaisen päätöksen puutteellisiin perusteluihin.
            
         
               5)
            
            
               Viides kanneperuste, joka perustuu harkintavallan väärinkäyttöön, kun komissio otti huomioon perusteen, joka on luonteeltaan eurooppalaisen intressin vastainen, kieltäytyessään päättämästä kyseistä aloiteohjelmaa.
            
         
      (1)  Rakennerahastoja koskevista yleisistä säännöksistä 21.6.1999 annettu neuvoston asetus (EY) N:o 1260/1999 (EYVL L 161, s. 1).